आहोर क्षेत्र में तीन चरणों में होगा भामाशाह शिविर
क्षेत्रमें ग्रामीणों की सुविधा के लिए भामाशाह योजना के तहत विभिन्न समस्याओं का समाधान करने के लिए भामाशाह प्लेटफार्म से जुड़ी विभागीय योजनाओं की जानकारी के लिए 7 मार्च को बिठूडा, 21 मार्च को वेडिया एवं 22 मार्च को आहोर में शिविर का आयोजन होगा। उपखंड अधिकारी प्रकाशचंद्र अग्रवाल विकास अधिकारी इन्द्रसिंह राजपुरोहित ने बताया कि भामाशाह नामांकन, भामाशाह में नये सदस्यों को जुड़वाने, अद्यतन सीडिंग, पेंशन, नरेगा खाद्य सुरक्षा सहित विभिन्न योजनाओं से संबधित कार्य संपादित करवाए जाएंगे। भामाशाह शिविर 7 मार्च को बिठूडा ग्राम पंचायत स्थित अटल सेवा केन्द्र, 21 मार्च को वेडिया ग्राम पंचायत के अटल सेवा केन्द्र एवं 22 मार्च को उपखंड मुख्यालय पर स्थित पंचायत समिति सभागार में शिविर का आयोजन होगा।
hin_Deva hin_Deva